**Ասի Ազար** (եբրայերեն՝ אסי עזר‎, հունիսի 10, 1979(1979-06-10), Հոլոն, Թել Ավիվի մարզ, Իսրայել), հրեա հեռուստահաղորդավար։ Էրեզ Տալի հետ միասին մինչև 2015 թվականը վարել է «Big Brother Israel» հաղորդաշարը իսկ Ռոտեմ Սելայի հետ՝ «Ծագող աստղ» իսրայելական շոուն։ Համարվում է նաև «Գեղեցկուհին և հացթուխը» հայտնի ռոմանտիկ հեռուստասերիալի հեղինակը։ 2019 թվականին դարձել է Եվրատեսիլ 2019 երգի մրցույթի չորս հաղորդավարներից մեկը։ Ազարը ԼԳԲՏ իրավունքների պաշտպան է։ 2009 թվականին դասակարգվել է 100 ամենաազդեցիկ ԼԳԲՏ դեմքերից մեկը, որը կազմվել էր *OUT Magazine-ի* կողմից։

Վաղ կյանք
---------

Ազարը ծնվել է Իսրայելի Հոլոն քաղաքում։ Նրա նախնիները եղել են Բուխարայի և Եմենի հրեաներ։ 2005 թվականին Ազարը կատարել է քամինգ աութ՝ խոստովանելով, որ համասեռամոլ է։ Դրանից հետո, ձեռնամուխ է եղել նկարահանելու փաստագրական ֆիլմ, որը կոչվում էր «Մայրիկ և հայրիկ․ ես ձեզ բան ունեմ ասելու»։

Հեռուստատեսային կարիերա
-----------------------

Նրա առաջին հաղորդումը եղել է «KIK» հեռուստաշոուն, որը ցուցադրվել է առցանց տարբերակով։ 2004–2005 թվականներին Ասին վարել է երիտասարդական «Exit» հաղորդումը։ Ավելի ուշ, նա մասնակցել է «The Show», «Բարի երեկո Գայ Փինսի հետ» և «Չեմպիոն։ փակ սենյակ» հաղորդուներին, ինչպես նաև սատիրիկ «Թակարդ 24» և «Խոսի՛ր իմ լրտեսի հետ» հաղորդումներին։

2019 թվականի հունվարի 25-ին հայտարարվել է, որ Ազարը կլինի Եվրատեսիլ 2019 երգի մրցույթի չորս հաղորդավարներից մեկը, որն անց էր կացվելու Թել Ավիվում։ Մյուս երեք հաղորդավարներն էին Լյուսի Այուբը, Էրեզ Տալը և Բար Ռաֆայելին։ Բացի այդ, հայտարարվել է, որ Տալը և Ռաֆայելին կլինեն հիմնական հաղորդավարները, իսկ Ազարը և Այուբը կանաչ սենյակում կվերցնեն հարցազրույցներ։ Հունվարի 28-ին Ազարը և Այուբը վարել են կիսաեզրափակիչ ելույթներում պետությունների վիճակահանությունը, որը կայացել է Թել Ավիվի գեղարվեստի թանգարանում։

Անձնական կյանք
--------------

2016 թվականի ապրիլի 11-ին Ազարը Բարսելոնայում ամուսնացել է իր զուգընկերոջ՝ կատալոնացի Ալբերտ Էսկոլա Բենեթի հետ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3  «ASSI AZAR: Israeli TV personality and gay rights advocate». Cornell University. Spring 2015. Վերցված է 2015 թ․ հունիսի 24-ին.
2. 1 2  Azar Արխիվացված 2017-09-16 Wayback Machine on nrg.co.il (Եբրայերեն)
3. ↑  «Assi Azar [TV Host] - AWiderBridge». Արխիվացված է օրիգինալից 2017 թ․ սեպտեմբերի 15-ին. Վերցված է 2019 թ․ հունվարի 28-ին.
4. ↑  "Assi Azar comes out", ynet, March 31, 2005. (Եբրայերեն)
5. ↑  Zwart, Josianne. «Bar Refaeli, Erez Tal, Assi Azar & Lucy Ayoub to host Eurovision 2019!». *eurovision.tv*. Վերցված է 2019 թ․ հունվարի 25-ին.
6. ↑  «Meet the Eurovision 2019 hosts: Bar Refaeli, Erez Tal, Assi Azar and Lucy Ayoub». *wiwibloggs.com*. 2019 թ․ հունվարի 25. Վերցված է 2019 թ․ հունվարի 26-ին.
7. ↑  Groot, Evert (2019 թ․ հունվարի 26). «Semi-Final Allocation Draw pots revealed!». *eurovision.tv*. Eurovision Song Contest. Վերցված է 2019 թ․ հունվարի 26-ին.

Արտաքին հղումներ
----------------

* Ասի Ազար Internet Movie Database կայքում
* Ասի ԱզարԻնստագրամում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ |
|  |
| Թեմատիկ կայքեր | Internet Movie Database |

 |